เจมส์ สแกนลอน (นักฟุตบอล)

เจมส์ รอเบิร์ต สแกนลอน (, เกิด 28 กันยายน ค.ศ. 2006) เป็นนักฟุตบอลอาชีพที่เล่นในตำแหน่งกองกลางตัวรุกให้กับสวินดันทาวน์ (ยืมตัวจากแมนเชสเตอร์ยูไนเต็ด) และทีมชาติยิบรอลตาร์

สแกนลอนเป็นนักเตะแมนเชสเตอร์ยูไนเต็ดคนแรกที่เป็นตัวแทนของทีมชาติยิบรอลตาร์ขณะที่ยังอยู่กับสโมสร โดยเป็นผลิตผลจากอะคาเดมีของดาร์บีเคาน์ตีและแมนเชสเตอร์ยูไนเต็ด

 ระดับสโมสร 
สแกนลอนเริ่มเล่นฟุตบอลเยาวชนที่ดาร์บีเคาน์ตีก่อนที่จะย้ายไปแมนเชสเตอร์ยูไนเต็ดในเดือนกุมภาพันธ์ ค.ศ. 2021 ท่ามกลางความไม่แน่นอนทางการเงินที่เพิ่มมากขึ้นที่ไพรด์พาร์ก หลังจากขึ้นมาอยู่ในทีมรุ่นอายุต่ำกว่า 18 ปีในช่วงปลายฤดูกาล 2022–23 เขาก็กลายเป็นนักเรียนทุนปีแรกกับทีมปีศาจแดงในเดือนกรกฎาคม ค.ศ. 2023 ในช่วงฤดูกาล 2023–24 เขาได้เข้าร่วมการแข่งขันยูฟ่ายูธลีก ฤดูกาล 2023–24 ให้กับทีมปีศาจแดง ขณะเดียวกันก็ได้ลงเล่นให้กับทีมรุ่นอายุต่ำกว่า 21 ปี และฝึกซ้อมกับทีมชุดใหญ่ภายใต้การคุมทีมของเอริก เติน ฮัค เขาเซ็นสัญญาอาชีพฉบับแรกเมื่อวันที่ 23 พฤษภาคม ค.ศ. 2024 ต่อมาได้เดินทางร่วมกับทีมชุดใหญ่ในการทัวร์พรีซีซั่นที่สหรัฐอเมริกา ในเดือนสิงหาคม เขาได้รับรางวัลกองหน้ายอดเยี่ยมในรายการแข่งขันเยาวชน Otten Cup ในปีนั้น

 ระดับทีมชาติ 
สแกนลอนเกิดที่มิดแลนด์ ประเทศอังกฤษ พ่อเป็นชาวอังกฤษและแม่เป็นชาวยิบรอลตาร์ ทำให้เขามีสิทธิ์เป็นตัวแทนของอังกฤษและยิบรอลตาร์ เขาติดทีมชาติยิบรอลตาร์ครั้งแรกในรุ่นอายุไม่เกิน 17 ปี โดยยิงได้สองประตูในนัดประเดิมสนาม ช่วยให้ยิบรอลตาร์เอาชนะลิกเตนสไตน์แบบสุดช็อก 8–2 เมื่อวันที่ 25 สิงหาคม ค.ศ. 2022 ในปีถัดมา เขาประเดิมสนามในรุ่นอายุไม่เกิน 21 ปี ในเกมที่พ่ายต่อจอร์เจีย 2–0 ที่คูทาอีซี เมื่อวันที่ 6 กันยายน ค.ศ. 2023Georgia 2–0 Gibraltar  Under-21 UEFA.com. 6 September 2023. Retrieved 17 March 2024. เมื่อวันที่ 15 มีนาคม 2024 เขาถูกเรียกตัวให้เข้าร่วมทีมชาติยิบรอลตาร์ชุดใหญ่นำโดยหัวหน้าโค้ช Julio César Ribas สำหรับการแข่งขันยูฟ่าเนชันส์ลีกที่เจอกับลิทัวเนีย

เมื่อวันที่ 21 มีนาคม 2024 สแกนลอนได้ลงเล่นให้กับทีมชุดใหญ่เป็นครั้งแรกโดยเป็นตัวสำรองในนาทีที่ 74 แทนเลียม วอล์กเกอร์ ในเกมที่ทีมพ่ายลิทัวเนีย 0–1 เมื่อวันที่ 8 กันยายน ค.ศ. 2024 สแกนลอนทำประตูแรกให้กับประเทศของเขาในนัดที่ยิบรอลตาร์เสมอกับลิกเตนสไตน์ 2–2 ในนัดเปิดสนามของเนชั่นส์ลีก 2024-25 ประตูดังกล่าวทำให้เขากลายเป็นผู้ทำประตูที่อายุน้อยที่สุดของประเทศที่ทำประตูได้ในยูฟ่าเนชันส์ลีก ด้วยวัย 17 ปี 346 วัน ทำลายสถิติที่เคยทำไว้โดย Tjay De Barr

 อ้างอิง 

หมวดหมู่:บุคคลที่เกิดในปี พ.ศ. 2549
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอังกฤษ
หมวดหมู่:ปีกฟุตบอลชาย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด